Nacionalni spomenici u Čajniču
Na listi nacionalnih spomenika kulture Bosne i Hercegovine za opštinu Čajniče nalaze se:

 Crkva Vaznesenja Hristovog i crkva Uspenja Bogorodičinog, graditeljska cjelina. Nalaze se na sjevernom dijelu grada. Crkva Vaznesenja Hristovog – Stara crkva pripada grupi jednobrodnih crkava, jednostavne osnove i skromnih dimenzija. Nema tačnih podataka o vremenu njene gradnje, ali se zna da je obnavljana 1893. godine. Crkva Uspenja Bogorodičinog – Nova crkva počela se graditi 1857. godine. Za vrijeme Drugog svjetskog rata, crkva je oštećena eksplozijom, koju su italijanski vojnici izazvali u crkvenoj porti i obnovljena je 1959.
 Džamija sa haremom u Đakovićima, ostaci graditeljske cjeline
 Džamija u Međurječju sa haremom (Maldovan-pašina džamija), mjesto i ostaci graditeljske cjeline
 Čajničko evanđelje koje se čuva u Muzeju Crkve Uspenja Bogorodice i Crkve Vaznesenja Hristovog u Čajniču, pokretno dobro. Čajničko jevanđelje jedino je srednjovjekovno bosansko jevanđelje koje je sačuvano u Bosni i Hercegovini do našeg vremena i u vlasništvu je srpske pravoslavne crkve u Čajniču. O tome kako je rukopis dospio u Čajniče, nema sigurnih podataka. Čajničko jevanđelje nastalo je vjerovatno početkom XV vijeka, a prema osobinama jezika izvjesno je da je nastalo na tlu istočne Bosne – na ijekavskom tlu. Pisano je brzopisno, poluustavom bosanskog tipa. Predpostavlja se da je Čajničko jevanđelje nastalo na dvoru feudalca Pavla Radenovića (čija se zemlja protezala od Sarajeva do istočne Bosne).
 Mir Muhamedova džamija (Mehmed i Mustajbegova džamija), mjesto i ostaci graditeljske cjeline
 Nekropola sa stećcima na lokalitetu Mramorje u naselju Hrid u Međurječju, historijsko područje
 Nekropola sa stećcima na lokalitetu Omeđak u naselju Sudići, historijsko područje
 Nekropola sa stećcima na lokalitetu Stijene u Vihnićima (Karovići), historijsko područje
 Nekropola sa stećcima Sudići) na lokalitetu Dobro selo u naselju Sudići, historijsko područje
 Sinan-begova džamija (Džamija Sinan-bega Boljanića), mjesto i ostaci graditeljske cjeline
 Staro vojničko groblje na području Hrtar u Milatkovićima, historijsko područje
 „Mramorovi“ – Nekropola sa stećcima Dubac u Batovu, historijsko područje

Reference 

Nacionalni spomenici u Čajniču
Čajniče